تورکییه نین باش ناظیری بینعلی ییلدیریمین باشچیلیغی ایله کئچیریلن تهلوکه سیزکلیک توپلانتیسی سونا چاتیب.
آخار.آذ خبر وئریر کی، ۱ ساعت ۴۰ دقیقه داوام ائدن توپلانتیدا ایستانبولون بئشیکتاش رایونوندا باش وئرن ترور هوجومو مزاکیره اولونوب.
دولما باخچا ساراییندا باش توتان توپلانتی مطبوعاتا قاپالی شکیلده کئچیریلیب.
توپلانتیدا باش ناظیرین معاوینی نومان قورتولموش، داخیلی ایشلر ناظیری سلیمان سویلو، صحییه ناظزیری رجب آکداغ، ایستانبولون والیسی واصیپ شاهین و ایستانبول پلیس ایداره سینین رئیسی مصطفی چالیشقان قاتیلیب.
خاطیرلاداق کی، ایستانبولون بئشیکتاش رایونوندا یئرلشن "رئینا" گئجه کلوبونا سیلاحلی هوجوم اولوب. حادیثه نتیجه سینده ۳۹ نفر هلاک اولوب، ۶۹ نفر ایسه یارالانیب.
azb_Arab azb_Arab azb_Arab azb_Arab azb_Arab